  Майя Бывальцева Удмуртиын «П. И. Чайковскийлэн вордскем шаераз» 64-тӥ фестивальлэн (0+) радлыказ кӧня ке воштонъёс пыртӥзы. Со коронавирусэн нюръяськонъя сюбегатонъёсын герӟаськемын, ивортӥз улосвыл филармонилэн пресс-службаез. Воткаысь «Времена года» паркын ортчоно концертэз «Юбилейный» культура двореце выжтӥзы. Ӧтён билетъёсты 6-тӥ пӧсьтолэзьысен юртлэн кассаысьтыз дунтэк басьтыны луоз (одӥг кие кыклэсь трос билет уз сётэ). Сарапулысь Кам шурлэн ярдураз ортчытыны чаклам концертэз Ижкаре филармонилэн юртаз выжтӥзы. Ӧтён билетъёсты ужъюртлэн кассаысьтыз 6-тӥ пӧсьтолэзьысен дунтэк басьтыны луоз (одӥг кие кыкозь билет). Ижысь Шор площадьын Фил диджейлэн (DJ Feel) симфони оркестрен концертэз уз луы. Тодэ вайытом искусствоосъя фестиваль 8-11 пӧсьтолэзе ортчоз. Радлыкез Удмуртиысь кун филармонилэн  вань. Тегъёс: Лулчеберет Ижкар Удмуртия Филармония Чайковский фестиваль  